June 14, 2017, 4 years ago 0 Wara l-elezzjonijiet presidenzjali Franċiżi li fihom tela' l-President Emmanuel Macron, issa qed isiru l-elezzjonijiet parlamentari li fihom jinkisbu s-siġġijiet fil-Parlament. Wara l-ewwel round , l-indikazzjoni hija li fit-tieni round li se jsir il-Ħadd li ġej, il-partit ta' Macron La République en Marche u l-alleati tiegħu tal-Moviment Demokratiku se jiksbu 445 siġġu mill-577 tal-Assemblea Nazzjonali. Il-partit ta' Macron ġie fformat daqs sena ilu u ħafna mill-kandidati tiegħu għandhom ftit jew l-ebda esperjenza fil-qasam politiku. Il-voti fl-ewwel round kien hekk – il-Partit ta' Macron u tal-Moviment Demokratiku flimkien kisbu 32.3%. Il-Partit Repubblikan taċ-ċentru lemin kiseb 21.5% u dak tal-lemin estrem kiseb 13.2%. Il-Partit tax-xellug estrem kiseb 11% filwaqt li dak tas-soċjalisti ġab biss 9.5%. F'din l-elezzjoni naqsu drastikament in-nies li ħarġu jivvotaw – 48.7% meta mqabbel mal-57.2% tal-2012. S'issa ġew eletti biss erba' siġġijiet u kollox ikun konkluż nhar il-Ħadd. L-elezzjonijiet qed isiru qalb sigurta` assoluta wara l-attakki terroristiċi li seħħew f'dawn l-aħħar snin. Jekk l-indikazzjonijiet huma tajbin u verament il-Partit ta' Macron jikseb dan ir-riżultat, din il-kisba tkun riżultat straordinarju u tbiddel għal kollox id-dehra tal-Assemblea Nazzjonali Franċiża hekk kif mijiet ta' membri parlamentari ġodda jibdew deħlin fi ħdanha filwaqt li tiċkien is-saħħa tal-partiti tradizzjonali. IS-SALTNA TAD-DRITT F'MALTA HIJA ĦAJJA U B'SAĦĦITHA Il-Kap tad-delegazzjoni Laburista fil-Parlament Ewropew qal li s-saltna tad-dritt f'Malta hija ħajja u b'saħħitha daqs kemm hi b'saħħitha fil-pajjiżi l-oħra … Read More DEHRA ĠDIDA GĦALL-ASSEMBLEA NAZZJONALI FRANĊIŻA Wara l-elezzjonijiet presidenzjali Franċiżi li fihom tela' l-President Emmanuel Macron, issa qed isiru l-elezzjonijiet parlamentari li fihom jinkisbu s-siġġijiet fil-Parlament … Read More FID-DUBJU N-NEGOZJATI TAL-BREXIT L-UE qed tistenna li tibda n-negozjati tal-Brexit iżda r-riżultat tal-elezzjonijiet fir-Renju Unit li kellhom l-għan jagħtu aktar saħħa lil PM … Read More UFFIĊĊJI 'FANTAŻMA' L-uffiċċji ta' 248 Ewroparlamentari ma nstabux. Dan ħareġ minn rapport ippubblikat minn 'Investigative Reporting Denmark'. L-awturi tar-rapport qalu li s'issa … Read More FOND KOMUNI GĦALL-QASAM TAD-DIFIŻA Il-KE ħabbret fond ġdid għal qasam tad-difiża wara li l-Istati Uniti għamlet pressjoni fuq l-alleati Ewropej tan-NATO biex iżidu l-baġits … Read More L-ISTATI UNITI, IR-RUSSJA, L-UE JEĦTIEĠ JIFTEHMU DWAR IL-LIBJA Alfred Sant wissa lill-Kungressisti Amerikani u membri parlamentari Ewropej li biex id-diżastru tal-Libja jiġi imrażżan hemm bżonn ta' ftehim bejn … Read More PROĠETT PILOTA GĦAR-REĠJUNI LI WAQGĦU LURA Il-Kummissjoni Ewropea ħabbret li se tappoġġja reġjuni bi dħul baxx jew b'nuqqas ta' tkabbir ekonomiku. Inħawi f'din il-qagħda jinkludu reġjuni … Read More L-UE TINFILTRA S-SUQ ASJATIKU BI FTEHIM MAL-INDJA Ftehim ta' kummerċ ħieles bejn l-UE u l-Indja huwa ta' benefiċċju iżda mhux għas-setturi kollha. Il-Fundazzjoni Ġermaniża Bertelsmann Stiftung qalet … Read More